Oficialusis leidinys L 177 , 14/07/1979 p. 0035 - 0036

specialusis leidimas suomių kalba: skyrius 3 tomas 11 p. 0028

specialusis leidimas graikų k.: skyrius 03 tomas 25 p. 0213

specialusis leidimas švedų kalba: skyrius 3 tomas 11 p. 0028

specialusis leidimas ispanų kalba: skyrius 03 tomas 16 p. 0160

specialusis leidimas portugalų kalba skyrius 03 tomas 16 p. 0160



Komisijos reglamentas (EEB) Nr. 1465/79 1979 m. liepos 13 d. iš dalies keičiantis Reglamentą (EEB) Nr. 890/78, nustatantį išsamias apynių sertifikavimo taisykles, ir Reglamentą (EEB) Nr. 3076/78 dėl apynių importo iš valstybių, kurios nėra narės EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 235/79 [2], o ypač į jo 2 straipsnio 5 dalį ir 5 straipsnio 3 dalį, kadangi per pirmuosius Komisijos reglamentų (EEB) Nr. 890/78 [3] ir (EEB) Nr. 3076/78 [4] taikymo metus įgyta patirtis rodo, jog tos priemonės turėtų būti papildytos arba iš dalies pakeistos siekiant geriau atsižvelgti į šio produkto pardavimo reikalavimus; kadangi atrodo pageidautina, kad, nesant vienodo pavyzdžio Bendrijos sertifikato, skirtingų valstybių narių išduodamuose sertifikatuose turėtų būti tapatus tekstas dėl produkto atitikimo Bendrijos reikalavimams; kadangi paaiškėjo, jog yra būtina papildyti taisykles nuostatomis dėl produktų iš padalintų siuntų sertifikavimo įrodymų; kadangi pasirodo, jog reikia nustatyti tokią pačią tvarką, taikomą iš valstybių, kurios nėra Bendrijos narės, importuotų apynių produktų perpardavimui, kai siuntos yra padalijamos; kadangi Bendrijos taisyklėse nustatytos svorio ribos, kurių neviršijančios mažos apynių produktų pakuotės gali būti apyvartoje be sertifikato arba be Reglamente (EEB) Nr. 3076/78 numatytų pažymėjimų, ne visiškai atitinka nusistovėjusią prekybos praktiką; kadangi didžiausi svoriai turėtų būti padidinti; kadangi šiame reglamente numatytos priemonės atitinka Apynių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 890/78 iš dalies keičiamas taip: 1) Po 5 straipsnio įterpiamas šis straipsnis: "5a straipsnis Reglamento (EEB) Nr. 1784/77 5 straipsnyje nurodytame sertifikate sertifikavimą atlikti įgaliota institucija vartoja bent vieną iš šių tekstų: - Certified product – Regulation (EEB) No 890/78, - Certificeret produkt – Forordning (EØF) nr. 890/78, - Zertifiziertes Erzeugnis – Verordnung (EWG) Nr. 890/78, - Produit certifié – Règlement (CEE) no 890/78, - Prodotto certificato – Regolamento (CEE) n. 890/78, - Gecertificeerd produkt – Verordening (EEG) nr. 890/78." 2) Po 9 straipsnio įterpiamas šis straipsnis: "9a straipsnis Bendrijos teritorijoje perparduodant padalytą sertifikuotą siuntą, produktą turi lydėti pardavėjo sudaryta faktūra arba prekybos dokumentas, nurodantis sertifikato numerį ir išdavusios institucijos pavadinimą. Faktūroje arba prekybos dokumente turi būti pateikta ši informacija iš sertifikato: a) apie apynių spurgus: - produkto pavadinimas, - bendrasis ir (ar) grynasis svoris, - auginimo vieta, - derliaus metai, - veislė; b) apie apynių produktus – pirmiau pateikta informacija kartu su perdirbimo vieta ir data." 2 straipsnis Reglamento (EEB) Nr. 3076/78 7 straipsnio pirmas sakinys keičiamas taip: "Jei į laisvą apyvartą išleista siunta perparduodama arba padalijama, produktą turi lydėti pardavėjo faktūra arba kitas prekybos dokumentas, kuriuose nurodomas atitikties atestato, išrašo arba kontrolės atestato numeris, juos išdavusios institucijos pavadinimas ir ši perrašyta informacija:" 3 straipsnis Didžiausi svoriai, pateikti Reglamento (EEB) Nr. 890/78 10 straipsnio d punkte ir Reglamento (EEB) Nr. 3076/78 8 straipsnyje, padidinami iki vieno kilogramo apynių spurgų ir miltelių bei iki 300 g apynių ekstraktų. 4 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1979 m. liepos 13 d. Komisijos vardu Finn Gundelach Pirmininko pavaduotojas [1] OL L 175, 1971 8 4, p. 1. [2] OL L 34, 1979 2 9, p. 4. [3] OL L 117, 1978 4 29, p. 43. [4] OL L 367, 1978 12 21, p. 17. --------------------------------------------------